
	SZOMBATHELY MEGYEI JOGÚ VÁROS
	POLGÁRMESTERE

Az előterjesztést megtárgyalta:

· Városstratégiai, Idegenforgalmi és Sport Bizottság
· Gazdasági és Jogi Bizottság
· Fenntarthatósági és Klímastratégiai Szakmai Bizottság
· Költségvetési Ellenőrzési Szakmai Bizottság

A határozati javaslatot törvényességi szempontból megvizsgáltam:



	/: Dr. Károlyi Ákos :/
	jegyző

ELŐTERJESZTÉS

Szombathely Megyei Jogú Város Közgyűlésének
2026. augusztus 31-i rendkívüli ülésére

Javaslat 
a szombathelyi azbeszthelyzethez kapcsolódó intézkedések megtételére



Szombathely Megyei Jogú Város Önkormányzata előtt 2026. április 13. napja óta ismert a város egészét érintő azbesztszennyezés problémája. Az azóta eltelt időszakban a Vas Vármegyei Kormányhivatal 2026. április 13-án kelt, az Önkormányzatot és az Szombathely–Olad Plató Víziközmű Társulatot egyetemlegesen ideiglenes intézkedések megtételére kötelező végzésében foglaltaknak megfelelően Önkormányzatunk minden tőle telhetőt megtett a szennyezéshez kapcsolódó egészségkockázat csökkentése érdekében (elsősorban a locsolás, a kalcium-kloridos kezelés és a forgalomkorlátozás eszközeivel). Az Önkormányzat az általa megtett intézkedésekről a város hivatalos weboldalán folyamatosan tájékoztatta a lakosságot.  

Az utolsó Közgyűlés óta eltelt időben az Olad Plató lakóinak képviselőivel és a Magyar Tudomány Akadémia Elnökével történt egyeztetés alapján az alábbi a közös álláspont került megfogalmazásra:

· a mentesítés végleges megoldását a szennyezett kőzet elszállítása jelenti;
· a Szombathelyen lévő szennyezett kőzet becsült mennyisége (csak az Olad Plató területén cca. 100.000 tonna ennek a súlya), valamint az ilyen mennyiség elszállítására alkalmazható technológia hiánya miatt nem lehetséges a szennyezett kőzet azonnali elszállítása;
· fentiekre tekintettel az egyetlen azonnali megoldást Szombathelyen a szennyezett felületek lezárása jelenti ideiglenes intézkedésként, a lehető legköltséghatékonyabb módon. Az azbeszttartalmú zúzott kővel borított út kiporzása ugyanis reálisan alkalmas közvetett életveszély, illetve balesetveszély okozására, így súlyos egészségkárosodáshoz vezethet. Az azbeszt belélegzése, annak tüdőben történő megtapadása életveszélyes egészségkárosító kockázatnak tekinthető hosszú távon, reálisan alkalmas súlyos egészségkárosodás okozására. Az azbeszt első osztályú rákkeltő anyag és bizonyítottan nagyobb kockázatot jelent a gyermekekre.

Fentiek okán Szombathely Megyei Jogú Város Önkormányzata a közbeszerzési eljárás indokolt és alátámasztható mellőzésével, az Önkormányzat Versenyszabályzata alapján 2026. augusztus 6. napján ajánlattételi felhívással élt a Szombathely Olad Plató területén lévő azbeszt tartalmú alappal rendelkező úthálózat kiporzásának megszüntetésére vonatkozó felületi zárás készítése, árajánlat adása vonatkozásában, 2 változatú műszaki tartalom megvalósítására. A műszaki tartalom a Síp utcában alkalmazott technológiára építve került kialakításra, figyelemmel arra, hogy az ezen a helyszínen 650 méter hosszban alkalmazott technológia (2 rétegű, bitumenemulziós, itatásos felületi bevonat) hatékonyságát a Kormányhivatal által megrendelt akkreditált mérések visszaigazolták. A Síp utcában 2026. március 24. napján a mintavétel értéke 292.100 rost/m3 , 2026. július 30-31. napokon - azaz a felületi zárást követően - a mintavétel értéke határérték alatti, 574 rost/m3 volt. Előzőek alapján az ajánlati felhívásban megjelölt két változat műszaki tartalma az alábbiak szerint került meghatározásra: 

Az 1. változat: Szombathely Olad Plató lakópark területén lévő, megközelítőleg 11.300 fm hosszú és 74.700 m2 területű úthálózat felületi zárása. A szennyezett útterület geotextillel és georáccsal történő letakarása, majd azbeszt mentes zúzottkő terítése megközelítőleg átlagosan 15 cm vastagságban, a kő gépi és kézi eldolgozása, végül 2 rétegű, bitumenemulziós, itatásos felületi bevonat ezen fogadófelületre történő kivitelezése.

A 2. változat: Szombathely Olad Plató lakópark területén lévő, megközelítőleg 11.300 fm hosszú és 74.700 m2 területű úthálózat felületi zárása. Az utak kiemelt és döntött szegélyeinek megépítése 22.600 fm hosszban, szegélyek közötti területen geotextil és georács terítése, majd azbeszt mentes zúzottkő terítése megközelítőleg átlagosan 15 cm vastagságban, a kő gépi és kézi eldolgozása, végül 2 rétegű, bitumenemulziós, itatásos felületi bevonat ezen fogadófelületre történő kivitelezése.

A geotextil tulajdonságai az azbeszt jelenlétére tekintettel az alábbiak legyenek: anyaga elsődleges PP (nem újrahasznosított polipropilén) legyen, fajlagos tömeg min. 150 g/m2, statikus átszúródás min. 1500N, karakterisztikus szűrőnyílás max. 70 µm, legalább GRK3 kategória az e-ÚT 06.02.11:2022 szerint. A georács alapanyaga elsődleges PP (nem újrahasznosított polipropilén), extrudált gyártástechnológiájú, kétirányba teherviselő legyen, szakítószilárdsága legalább 30/30 kN/m, lyukbőség legalább 33x33 mm legyen. 

A 2026. augusztus 14. 10,00 órai ajánlattételi határidőre – mind a 2 változatra – 12 gazdasági társaságtól, vállalkozótól kértünk ajánlatot, ezek közül 7 érvényes ajánlat érkezett. Az 1. változat vonatkozásában a legkedvezőbb ajánlat br. 635.138.468 Ft, míg a 2. változat vonatkozásában br. 997.558.622 Ft volt. 

A lakók és az Önkormányzat egybehangzó álláspontja szerint a 2. változat szerinti műszaki megoldás tartósabb, továbbá hatékonyabban szolgálja az egészségvédelmi célokat, figyelemmel arra, hogy a szegély építése megakadályozza az oldalsó kiporzást. 

Tájékoztatom a Tisztelt Közgyűlést, hogy az Olad Plató Víziközmű Társulat megrendelte a szennyvízcsatorna hálózatának javítási munkálatait, amelyhez Önkormányzatunk tulajdonosként hozzájárult azzal, hogy a Vas Vármegyei Kormányhivatal 2026. augusztus 19-én kelt, VA/FOIG/00005-29/2026. számú tájékoztató levelében, ajánlásában foglaltakat maradéktalanul be kell tartani. Az érintett ügykörökben a Vas Vármegyei Kormányhivatal és szervei jogosultak ellenőrzésre. Kikötésre került továbbá, hogy a javítási munkálatok nem akadályozhatják a felületi zárás munkálatait, azokat összehangoltan kell és lehet elvégezni. 


A beszerzésre vonatkozóan választott eljárásrend tekintetében az alábbiakról tájékoztatom a Tisztelt Közgyűlést.
A közbeszerzési eljárás mellőzésére a közbeszerzésekről szóló 2015. évi CXL. törvény (a továbbiakban: Kbt.) 111. § i) pontja tartalmaz rendelkezéseket:
„E törvényt nem kell alkalmazni az uniós értékhatárt el nem érő  
i) a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 3. § 5., 7. és 9. pontja, veszélyhelyzet vagy egészségügyi válsághelyzet esetén humánjárvány vagy az állatok járványos megbetegedésének megelőzése vagy elhárítása, a súlyos ipari vagy közlekedési baleset okozta kár, vízkár, illetve vízminőségi kár közvetlen megelőzése, elhárítása, védekezési készültség vagy az azt közvetlenül követő helyreállítás, növény-egészségügyi veszélyhelyzet megelőzése vagy elhárítása, valamint növény-egészségügyi közérdekű védekezés érdekében történő beszerzésre.”
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 3. § 5. pontja értelmében „Katasztrófa: a veszélyhelyzet kihirdetésére alkalmas, illetve e helyzet kihirdetését el nem érő mértékű olyan állapot vagy helyzet, amely emberek életét, egészségét, anyagi értékeiket, a lakosság alapvető ellátását, a természeti környezetet, a természeti értékeket olyan módon vagy mértékben veszélyezteti, károsítja,
 hogy a kár megelőzése, elhárítása vagy a következmények felszámolása meghaladja az erre rendelt szervezetek előírt együttműködési rendben történő védekezési lehetőségeit, és különleges intézkedések bevezetését, valamint az önkormányzatok és az állami szervek folyamatos és szigorúan összehangolt együttműködését, illetve nemzetközi segítség igénybevételét igényli.”

A Kormány, bár forrást rendelt az azbesztmentesítéshez, elismerve ezzel a szennyezés felszámolásának fontosságát, jelentőségét, veszélyhelyzetet nem rendelt el. A Polgármesteri Hivatal szakmai álláspontja szerint a fenti jogszabályi rendelkezések, amelyek a veszélyhelyzet kihirdetését el nem érő katasztrófa esetét is szabályozzák, megalapozzák a közbeszerzés mellőzésével (a Kbt. 111. § i) pontja szerinti kivételi kör alkalmazásával), a versenyszabályzat szabályai szerint lefolytatott beszerzés jogszerűségét. 

Tájékoztatom a Tisztelt Közgyűlést arról is, hogy a Magyar Közlöny 113. számában megjelent az Azbeszt-mentesítési Alap létrehozásáról szóló 1257/2026. (VIII. 14.) Korm. határozat, amelyben a Kormány egyetértett az Osztrák Köztársaságból származó azbeszttartalmú kőzet okozta szennyezés felszámolásával, és az ezzel összefüggésben felmerülő költségek biztosítása céljából 3 Mrd forint egyszeri átcsoportosítással Azbeszt-mentesítési Alapot hozott létre, amely felett a Vidék-és Településfejlesztési Minisztérium rendelkezik.

2026. augusztus 18. napján megkerestem Dr. Lőrincz Viktória miniszterasszonyt annak érdekében, hogy az Alapból Szombathely a lehető leghamarabb részesülhessen az Olad Plató kármentesítési költségei fedezése érdekében. A levélben tájékoztattam miniszter asszonyt arról is, hogy a felületi bevonatot – a vonatkozó e-ÚT 06.03.63:2019 számú Útügyi Műszaki Előírás alapján – csak olyan időszakban szabad készíteni, amikor a +15 oC fok feletti burkolat-hőmérséklet hosszabban is biztosított, csapadékmentes időjárási viszony mellett. Az ajánlattételi felhívás szerint az 1. változat esetén a teljesítési határidő a szerződés hatályba lépését követő 45 nap, míg a 2. változat esetén a szerződés hatályba lépését követő 65 nap, azaz a munkálatokat azonnal, de legkésőbb szeptember elején meg kell kezdeni. Amennyiben erre nem kerül sor, úgy a probléma megoldása - az előzőekben vázolt technológiai okok miatt – reálisan 2027. nyarára csúszik. E ez a késlekedés azonban nem következhet be, mivel az Olad Platón kialakult helyzet közvetlenül vagy közvetetten a város minden lakóját érintheti. Tekintettel arra, hogy a teljes szombathelyi lakosság egészségének védelme minden más szempontot megelőző közérdek, ezért arról is tájékoztattam Miniszter Asszonyt, hogy amennyiben 2026. augusztus 26. napjáig nem születik döntés a kérelmezett támogatás biztosításáról, úgy a munkálatok megkezdése érdekében rendkívüli közgyűlés összehívását kezdeményezem, azt vélelmezve, hogy a Minisztérium a támogatási igényt biztosítja. Kértem továbbá Miniszter Asszonyt, hogy amennyiben a levélben részletesen ismertetett műszaki megoldással vagy a beszerzés során alkalmazott eljárásrenddel kapcsolatban bármilyen észrevétele van a minisztériumnak, úgy azt részemre a közgyűlés időpontjáig megküldeni szíveskedjék. Az előterjesztés kiküldéséig e körben Önkormányzatunkhoz jelzés nem érkezett. 

A kormányzat felé jeleztük továbbá, hogy a munkálatok elvégzését követően szükséges az Olad Plató területén a levegő azbesztrostkoncentrációjának monitorozása a Vas Vármegyei Kormányhivatallal előzetesen egyeztetett módon és gyakorisággal. Elsődleges javaslatunk állandó, a lakosság számára online módon követhető mérőállomás kormányhivatali telepítése. Előzőek mellett az ideiglenes intézkedést követő első évben kéthavonta, ezt követően havonta, hat helyszínen történjen mérés az Olad Plató területén. 

Tájékoztatom a Tisztelt Közgyűlést, hogy időközben elkészült a város azbeszttérképe is. A térképen az azbeszttel szennyezett kőzet jelenlétét szakértő által készített és ellenjegyzett kőzetvizsgálati jelentéssel, vagy erre a célra rendszeresített és hitelesített mérőkészülékkel igazoltuk. A mérőkészülék típusa ASBpro Handheld Asbestos Analyser, mely műszert a Nemzeti Népegészségügyi és Gyógyszerészeti Központ Laboratóriumi és Módszertani Igazgatósága ajánlására szereztük be. 

Az azbeszttérképen összesen 301 szennyezett terület szerepel, amelyből 22 helyszínt az Olad Plató útjai tesznek ki, 124 a magántulajdonban lévő és 155 a közterületi önkormányzati tulajdonú ingatlan. Az önkormányzati tulajdonú ingatlanokból 110-nél alkalmazható a felületi zárásos technológia, a fennmaradó helyszínek zömében útpadkák, melyek esetében később teszek javaslatot a mentesítés technológiájára.

Az előterjesztéshez csatolt melléklet tartalmazza az érintett 110 területet. Figyelemmel arra is, hogy a területek lakóövezetekben, gyermekvédelmi és szociális intézmények közelében helyezkednek el, itt is szükséges a kiporzás hatékony megakadályozása, amely kezelhető a Síp utcában már alkalmazott 2 rétegű, bitumenemulziós, itatásos felületi bevonat technológiájával, kivéve azokat a helyszíneket, ahol profilozásra is szükség van.
Ezen területek tekintetében is folyamatban van a versenyeztetési eljárás, amelynek keretében szintén 12 vállalkozó került megkeresésre. A beérkezett indikatív ajánlatok alapján a munkálatok becsült bruttó költsége 450-500 M Ft. 

A fentiek alapján az Olad Plató és az 1. melléklet szerinti ingatlanok vonatkozásában az alábbi javaslatot terjesztem a Tisztelt Közgyűlés elé:
· hatalmazzon fel a Közgyűlés az érintett területek vonatkozásában versenyeztetést követően a vállalkozási szerződések megkötésére a lakók egészségvédelme érdekében;
· amennyiben a kormánytól a támogatás nem vagy nem határidőben érkezik meg a munkálatok fedezetére, az Önkormányzat – összhangban a Közgyűlés 107/2026. (IV.21.) Kgy. számú határozatában foglaltakkal – folyószámlahitel terhére valósítja meg a kiporzás megszüntetéséhez szükséges intézkedéseket; 
· a Közgyűlés hatalmazzon fel arra, hogy az Azbeszt-mentesítési Alap létrehozásáról szóló 1257/2026. (VIII. 14.) Korm. határozatban biztosított forrásból történő támogatás mielőbbi lehívása érdekében – az eljárásrend megismerését követően - a szükséges intézkedéseket megtegyem;
· hatalmazzon fel továbbá a Közgyűlés arra, hogy folytassak tárgyalásokat a Vidék- és Településfejlesztési Minisztériummal egy olyan központi program kidolgozása tárgyában, amely az ingatlanok épületen belüli azbesztmentesítésére és az azbesztrostkoncentráció monitorozása vonatkozik. 
A 2026. évi költségvetés elfogadásánál tájékoztattuk a Tisztelt Közgyűlést arról, hogy a 2026. évi egyensúlyhoz be kellett vonnunk a 2025. év takarékos gazdálkodásából származó mintegy 500 millió Ft összegű szabad maradványt, a vagyonértékesítésből származó 500 millió Ft-ot, a Közigazgatási és Területfejlesztési Minisztériumtól, a HIPA többletének elvonása miatt visszakapott 700 millió Ft-ot, a Versenyképes Járások Program keretében megpályázott 250 millió Ft-ot. Mindez azt jelenti, hogy közel 2 milliárd Ft összegű, jelen pillanatban egyszeri bevételnek tűnő forrás bevonást meg kell tudnunk ismételni majd a 2027. év költségvetésének tervezésénél is. További nehézséget jelenthet 2027. évben az Önkormányzat által korábban szerződésben, a Laktanya területén vállalt útépítési kötelezettség finanszírozása, továbbá a halaszthatatlan bérfejlesztések végrehajtása a munkaerő megtartása érdekében. 

A város valamennyi ismert területének mentesítése esetén a munkálatok nagyságrendileg bruttó 1,5 milliárd Ft összeget igényelnek.  Amennyiben az államtól nem érkezik meg a támogatás a munkálatokra, a város működőképesség veszélybe kerül! Tekintettel azonban arra, hogy a teljes szombathelyi lakosság egészségének védelme minden más szempontot megelőző közérdek, ezért minden szombathelyiért érzett felelősségtől vezérelve, felvállalva a pénzügyi kockázatokat, javaslom az előterjesztésben meghatározott intézkedések haladéktalan végrehajtását. 

Kérem a Tisztelt Közgyűlést az előterjesztést megtárgyalására, és a határozati javaslat elfogadására.


Szombathely, 2026. augusztus 28.


							                 	/: Dr. Nemény András :/


HATÁROZATI JAVASLAT
…./2026. (VIII. 31.) Kgy. sz. határozat


Szombathely Megyei Jogú Város Közgyűlése megtárgyalta a „Javaslat a szombathelyi azbeszthelyzethez kapcsolódó intézkedések megtételére” című előterjesztést, és az alábbi döntéseket hozta:

1. A Közgyűlés felhatalmazza a polgármestert, hogy az Olad Plató és az 1. mellékletben foglalt területek vonatkozásában a kiporzás elleni hatékony védekezés és a szombathelyi lakosság egészségének védelme érdekében a vállalkozási szerződéseket megkösse a legkedvezőbb érvényes ajánlatot adó gazdasági szereplővel.
1. A Közgyűlés úgy dönt, hogy amennyiben a kormánytól a támogatás nem vagy nem határidőben érkezik meg a munkálatok fedezetére, az Önkormányzat – összhangban a Közgyűlés 107/2026. (IV.21.) Kgy. számú határozatában foglaltakkal – folyószámlahitel terhére finanszírozza a kiporzás megakadályozásához szükséges ideiglenes intézkedéseket.
1.  A Közgyűlés felhatalmazza a polgármestert, hogy az Azbeszt-mentesítési Alap létrehozásáról szóló 1257/2026. (VIII. 14.) Korm. határozatban biztosított forrásból történő támogatás mielőbbi lehívása érdekében – az eljárásrend megismerését követően - a szükséges intézkedéseket megtegye.
1. A Közgyűlés felhatalmazza a polgármestert arra, hogy folytasson tárgyalásokat a Vidék- és Településfejlesztési Minisztériummal egy olyan központi program kidolgozása tárgyában, amely az ingatlanok épületen belüli azbesztmentesítésére, és az azbesztrostkoncentráció monitorozására vonatkozik. 


Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,
Stéger Gábor, a Közgazdasági és Adó Osztály vezetője)

Határidő:	azonnal

	……….	……….	……….	……….	……….	……….	……….	……….
	Irodav.	Osztályv.	Jogi ov.	Aljegyző	Alpm. 1	Alpm. 2	Alpm. 3	PM Kabinet-
												főnök

      S ZOMBATHELY  M EGYEI  J OGÚ  V ÁROS     P OLGÁRMESTERE     Az előterjesztést megtárgyalta:     -   Városstratégiai, Idegenforgalmi és Sport Bizottság   -   Gazdasági és Jogi Bizottság   -   Fenntarthatósági és Klímastratégiai Szakmai   Bizottság   -   Költségvetési Ellenőrzési Szakmai Bizottság     A határozati javaslatot   törvényességi szempontból  megvizsgáltam:           /: Dr. Károlyi Ákos :/     jegyző         ……….   ……….   ……….   ……….   ……….   ……….   ……….   ……….     Irodav.   Osztályv.   Jogi ov.   Aljegyző   Alpm. 1   Alpm. 2   Alpm. 3   PM Kabinet -                           főnök   ELŐTERJESZTÉS     Szombathely Megyei Jogú Város Közgyűlésének   2026. augusztus  31 - i rendkívüli ülésére     Javaslat    a   szombathelyi azbeszthelyzethez kapcsolódó intézkedések megtételére         Szombathely Megyei Jogú Város Önkormányzata előtt 2026. április 13. napja óta ismert a város egészét érintő  azbesztszennyezés problémája. Az azóta eltelt időszakba n   a Vas Vármegyei Kormányhivatal 2026. április 13 - án kelt,  az Önkormányzatot és az Szombathe ly – Olad Plató Víziközmű Társulatot  egyetemlegesen  ideiglenes  intézkedések megtételére kötelező végzésében   foglaltaknak megfelelően   Önkormányzat unk   minden tőle  telhetőt megtett a szennyezéshez kapcsolódó egészségkockázat csökkentése érdekében (elsősorban a  locsolás, a kalcium - kloridos kezelés és a forgalomkorlátozás eszközeivel ).   Az Önkormányzat az általa megtett  intézkedésekről a város hivatalos weboldalán folyamatosan tájékoztatta a lakosságot.        Az utolsó Közgyűlés óta eltelt időben az  Olad Plató   lakóinak képviselőivel és a Magyar Tudomány Akadémia  Elnökével történt egyeztetés alapján az   alábbi  a közös álláspont került megfogalmazásra :     -   a mentesítés vég leges   megoldását a szennyezett kőzet elszállítása jelenti ;   -   a Szombathelyen lévő szennyezett kőzet becsült mennyisége (csak az  Olad Plató   területén cca.  100.000 tonna ennek a súlya), valamint az ilyen mennyiség elszállítására alkalmazható technológia  hiánya miatt nem lehetséges a szennyezett kőzet azonnali elszállítása ;   -   fentiekre tekintettel az egyetlen azonnali megoldást Szombathelyen a szennyezett felületek  le zárása  jelenti ideiglenes   intézkedésként, a lehető legköltséghatékonyabb módon .   A z azbeszttartalmú   zúzott  kővel borított út kiporzása  ugyanis  reálisan alkalmas közvetett életveszély, illetve balesetveszély   okozására, így súlyos egészségkárosodáshoz vezethet. Az azbeszt belélegzése, annak tüdőben történő 

